
	1.
	Noteikumu konsolidētā versija
47.1 Ja darījums ir saistīts ar programmatūras, programmatūras tehnoloģiju vai ar tiem saistītiem konsultāciju pakalpojumiem, lai nodrošinātu pasūtītāja vai sabiedrisko pakalpojumu sniedzēja uzturētas vai pārziņā esošas informāciju tehnoloģiju sistēmas izstrādi, uzturēšanu vai attīstību, pasūtītājs vai sabiedrisko pakalpojumu sniedzējs ir tiesīgs izveidot pasūtījumu, ja darījuma summa bez pievienotās vērtības nodokļa atsevišķi vienam darījumam vai kopā vairākiem darījumiem gada laikā ir mazāka par 140 000 euro. Uzraudzību par noteiktā limita ievērošanu veic centralizēto iepirkumu institūcija, kura noslēgusi vispārīgo vienošanos.
	Iebildums
1. VK uztur iebildumu attiecībā uz ierobežojumu attiecināšanu uz standartizētiem pakalpojumiem, piemēram, informācijas sistēmu drošības testēšanu vai digitālās piekļūstamības novērtēšanu, jo šādi pakalpojumi pēc būtības ir standartizēti un konkrētās informācijas sistēmas individuālajai specifikai nav izšķirošas nozīmes. 

2. Tā kā ierobežojumi tiek noteikti visiem attiecīgajiem pakalpojumiem kalendārajā gadā kopā, neskatoties, kādas sistēmas vajadzībām pakalpojums ir nepieciešams, turklāt katalogs CI126P satur plašu pakalpojumu klāstu, kas pasūtītājam varētu būt nepieciešami ikdienā, ir paredzams, ka lielākiem pasūtītājiem, kuru pārziņā ir vairākas informācijas sistēmas, attiecīgā summa varētu tikt izsmelta katru gadu, tādēļ ir nepieciešams paredzēt izņēmumus, kad, piemēram, saņemot kataloga uzturētāja atļauju, iepirkumu katalogā varētu veikt arī pēc 140 000 eiro sliekšņa sasniegšanas konkrētajā gadā, piemēram, neparedzētu apstākļu  vai steidzamības dēļ, kad veikt iepirkumu standarta kārtībā nav laika.

